STED+SANS

Virklund Skole

Tekster af 6.A

HVAD NU HVIS

Hvis Duedalsbjerget var fladt, så ville der være et tag oppe i himlen.

Hvis der voksede mursten i min baghave, så ville svampe ikke kunne gro.

Hvis Virklund Skole forsvandt, så ville jeg spise et ton slikkepinde.

Hvis krokodiller havde hat på, så ville man sove hele dagen.

Hvis alle i Virklund spiste grøntsager, så ville slik smage dårligt.

Hvis Them var lavet af ost, så ville fluer være mega store.

Hvis der ikke var en by der hed Virklund, så ville du skrige.

Hvis du blev væk, så ville jeg gå i stykker.

Hvis sportspladsen var levende, så ville alle spille bordtennis.

Hvis der levede spøgelser, så ville jeg gå hjem.

Hvis alle i Silkeborg var grimme, så ville jeg være en smølf.

Hvis Paradisbakken var flad, så ville ænder kunne rappe.

Hvis Nicklas havde lavet Virklund, så ville Gud falde ned fra himlen.

Hvis Brugsen havde tilbud på pasta, så ville alle begynde at græde.

Hvis aber kunne tale, så ville ordet æble forsvinde fra ordbogen.

Hvis jeg ikke kom i skole i morgen, så ville hunde begynde at læse.

Hvis planeten var rød, så ville blomsterne visne.

Hvis Duedalsbjerget faldt sammen, så ville jeg tage til til Spanien.

Hvis der ikke var vand i Virklund, så ville alle tabe deres ben.

Hvis spøgelser var blå, så ville jeg miste troen på Gud.

Hvis du løb til Himlen, så ville jeg gå.

\*

LYS

Det er snart forår

Februar er på vej

Den lille vintergæk dukker frem

De fugtige græsstrå vipper i vinden

Iskoldt vand i kilden derude

Himlen over alt lyser op

Anne

\*

ØNSKET

Mine bedsteforældre bor på en bog. Eller, de bor faktisk på en gård, der ligger oven på bogen. I bogen er der et billede. Jeg elsker det billede. Det forestiller en gang. Ned ad hele gangen hænger der sværd. Jeg ville gerne have sådan et sværd.

Naja

\*

MIT RETTE ELEMENT

Jeg hører fuglefløjt, den varme sommersol brænder på mine kinder. Jeg er ude at ride, det er forår, og Fagur stråler i solen. Vi rider langs stranden, uden sadel. Jeg lægger mig ned på hans ryg og lukker et sekund mine øjne. Jeg kan høre vandet fra en kilde, der snor sig ned i det fredfyldte hav. Jeg kan mærke en kulde gå igennem mig, jeg fryser ikke, det er en kulde af glæde.

Frida

\*

SOLEN

Jeg drømte om en terrorist, som ville ødelægge solen ved hjælp af fugle. Han havde tænkt sig, at alle verdens fugle skulle flyve ind i solen med en appelsin som lokkemad. Det var hans plan.

Phillip

\*

TULIPANEN OG ROSEN

I Virklund så jeg en tulipan,

som skreg efter slik og så højt

at rosen græd og skulle bruge

lommeletter.

Anne-Sofie

\*

DE BLÅ BLÆKSPRUTTER

Det er snart forår.

Der vokser citroner på træerne.

Men ikke kiks.

Hvorfor altid citroner?

Der er mange blæksprutter

gule, grønne men flest blå.

De spiser alle citronerne.

De elsker at spille saxofon.

Men der er for koldt.

Derfor tænder de radiatoren.

Lasse

\*

DET MÆRKELIGE BARN

Jeg drømte, at jeg var i en verden, hvor der altid var sommersol. Det var så varmt, at alle smed deres radiatorer ud. Folk spiste for det meste fisk og drak colaer. Der var et enkelt barn, som spiste is. Alle syntes, han var mærkelig, så folk snakkede aldrig med ham. En dag prøvede han at spise fisk, men han brækkede sig. Så blev folk enige om at ofre ham til fiskeguderne. Drømmen stoppede heldigvis.

Daniel

\*

FULDEFODBOLD

I går så jeg mange citroner løbe på en stor løbebane. Da de var færdige, drak de sig fulde i vin og stak hovedet ned i en kilde, men de var ikke færdige med at løbe på fodboldbanen, hvor græsset var slået, da de var færdige. Det var nemlig en speciel slags fodbold. Det hed en græsslåningsfodbold.

Mathias

\*

DEN PERFEKTE KETCHUPDRIK

I går så jeg en gartner

som gik over til en restaurant

med sin mis og bestilte

en gang vanilie med citron ovenpå

og ved siden af var der

en ketchupdrik som

smagte perfekt og han dansede

rundt.

Alexander

\*

KAKAO

Jeg drømte i nat, at jeg var en flodhest, der var spion. Jeg skulle udspionere og smadre et glas kakao, der havde overtaget himlen. Det kunne få himlen til at regne med kakao. Og alle ved jo, at flodheste ikke kan tåle kakao. Jeg listede lydløst over græsset og sprang pludselig op og lavede det vildeste flodhestekaratespark, jeg nogensinde har lavet.

Oscar

\*

ONSDAGSKAOS I HELVEDE

I morgen vil jeg røre tretten næsehorn i Helvede. De sidder og leger fangeleg med en chimpanse, der er nøgen. De ser ingenting og smider hotdogs væk.

Mikkel

\*

NU VENDER SOLEN TILBAGE

Det er snart forår.

Der er mange vintergækker.

Jeg får lyst til hindbær

og danskvand med citron på terrassen.

Når det er forår, går der hjorte

med deres kid og græsser

og drikker af de løbende kilder,

der løber ned ad bakkerne.

Frederik

\*

PUDEN

Jeg drømte om en giraf med en lillefinger. Det så virkelig mærkeligt ud. Hver dag drak giraffen fem flasker vin. Vinen var meget speciel, da den var lavet på ahornblade. Den drak så meget vin, at den var nødt til at lægge sig på en pude.

Naja

\*

FLODHESTEFORSKRÆKKELSE

I Virklund så jeg en flodhest. Den gik rundt og prøvede at finde en restaurant. Endelig fandt den et bord. På bordet lå der gaffel og kniv. Men den ville kun have gaflen. Så kom tjeneren og fjernede kniven og gav den mad. Da den var færdig, så den en mus. Den blev skidebange og løb sin vej. Den løb og løb. Så kiggede den sig tilbage og løb lige ind i et skilt.

Niels-Jakob

\*

REMOULADEHUSET

Mine forældre bor i en remouladetube. De spiser ikke jordbær, men drikker meget vin. Ind imellem kommer der en dinosaur og torturerer mine forældre med at putte chili i deres øjne.

Nichlas

\*

NATUR

I går så jeg en stor grøn græsmark med en masse svampe, og i min bog stod der, at man også kan finde brombær ude i naturen. Efter at jeg havde fundet nogle brombær, gik jeg ned til kilden og tog noget koldt vand.

Oskar

\*

MØRKE

Det har været efterår

Juli kommer aldrig

Den store sommergæk hopper væk

De tørre grene står stille i regnvejr

Brandvarme sten ligger i søen

Jorden mørkner ingensteder

Anne